L-ewwel Kappillan tal-Ħamrun Nhar l-Erbgħa 14 ta' Mejju, 1884 sebaħ jum ta' festa fil-Ħamrun, għax Dun Fortunat Valletta ħa l-pussess bħala l-ewwel kappillan ta' din il-parroċċa ġdida, li Mons. Isqof Carmelo Scicluna għamel fl-1 ta' Diċembru 1881. In-nies ferħu għax issa dak li għal sebgħa u għoxrin sena ħadem fosthom b.ala viċi-parroku-kien-se jinħatar l-ewwel kappillan tagħhom. Il-ferħ kompla jintwera wara l-funzjoni meta n-nies inħabret barra tiċċelebra mal-banda, bil-musketterija u t-tixjir tal-bnadar ta' Malta u tal-Papa. Anke d-djar ġew mixgħula b'sinjal ta' rispett lejn il-kappillan il-ġdid. Qrib it-8.30 ta' filgħaxija, Dun Fortunat ħareġ ikellem lill-folla mill-gallerija tad-dar tiegħu. Kien kommoss jara miġbur taħtu lill-poplu Ħamruniż, jifraħ b'dan is-saċerdot twajjeb li ħadem fuq li ħadem biex tinbena knisja ġdida, iżda fuq kollox biex il-Ħamrun isir raħal għalih b'parroċċa li ma tiddependix minn dawk ta' madwarha. l Dun Fortunat Valletta twieled f'B'Kara fit-8 ta' Awissu, 1823. Wara l-istudji tiegħu ġie ordnat saċerdot mill-Isqof-Publiju Maria dei Conti Sant fit-22 ta' Diċembru, 1849, u beda jagħti s-servizz tiegħu fil-parroċċa ta' B'Kara, kif ukoll serva għal xi xhur ta' kappillan militari ta' riċiment Malti ta' l-Artillerija li kien stazzjonat fil-Bajja ta' San Ġorġ. Fil-Vista Pastorali tà' l- Isqof Mons. Geatano Pace Forno li saret f'B'Kara fil-15 ta' Diċembru 1858, hu ġie maħtur-ma' żewġ saċerdoti oħra bħala Prokuratur tal-Knisja Kolleġġjata ta' Santa Elena. Iżda fil-Vista Pastorali li-saret wara, fit-22 ta' Ottubru 1861, isem Dun Forunat ma jissemmiex, għax l-istess Isqof talab lill-Propostu ta' B'Kara biex jibgħatu jibda jaqdi d-dmirijiet tiegħu mill-knisja tal-Madonna ta' Porto Salvu magħrufa bħala ta' Santunuzzu, ġo Via San Giuseppe kif kien magħruf il-Ħamrun dak iż-żmien. Kitba ta'- Anton Camilleri Il-popolazzjoni f'dawn in-naħat kienet qed tiżdied sewwa, għalhekk huma bagħtu petizzjoni lil Gvernatur Sir Gaspard Le Marchant fejn talbuh għal skola u knisja ġdida u li raħalhom jingħata isem. Mhux hekk biss, iżda Gio Batta Muscat u Ġużeppi Tonna, f'isem il-poplu kollii ta' Via San Giuseppe resqu rikors quddiem l-Awtoritajiet Ekkleżjastiċi fejn qalu li issa li l-poplu laħaq mal-5,000 ruħ kien jeħtieġlu knisja akbar, għax il-knisja ta' Porto Salvu saret żgħira wisq għal dik il-popolazzjoni. L-Isqof kien jaf bil-ħtieġa ta' knisja ġdida u fuq kollox qassis residenti. Fl-14 ta' Diċembru 1858, hu personalment żar il-knisja ta' Santunuzzu, u ta struzzjonijiet biex fiha jitħalla s-Sagrament. Sena wara Dun Fortunat beda joqgħod ġo Via San Giuseppe f'numru 191, waqt li f'nofs Lulju, 1859 ħa uffiċċjalment it-tmexxija tal-knisja. Bil-preżenza ta' Dun Fortunat in-nies iżjed saħħet fehmitha li tibni knisja ġdida u akbar, hekk li twaqqaf kumitat b'wieħed mill-membri jkun Dun Fortunat stess. Il-Ħadd 13 ta' Ġunju 1869 qrib is-6.00p.m. l-Arċisqof Mons Geatano Pace Forno akkumpanjat mill- Vigarju bierek u qiegħed l-ewwel ġebla tal-knisja li hemm illum. Il-knisja nbniet fuq art li ta l-gvern barra li dan kien ta wkoll is-somma ta' £300. Fost 'il ħafna benefatturi oħra nsibu lill-istess Isqof Pace Forno, li għal Qaddis ta' ismu ġiet iddedikata l-knisja, u li ħallas għall-artal maġġur ta' l-irħam, u l- kwadru titulari, xogħol il-pittur Pietru Gagliardi li qam £100. Ix-xogħol fuq il-knisja kompla taħt id- Ħamrun Libertv Sezzjoni Festa direzzjoni tal-perit Prof. Giorgio Constantino Schinas. Ftit ftit Dun Fortunat flimkien mal-kumitat riedu jaraw minn fejn ser iġibu l-fondi, hekk li sa l-1875 din il-knisja kienet stmata li swiet mal-£40,000. Infetħet uffiċjalment meta kienet għadha mhux kompluta, nhar l-Ħadd, 11 ta' Lulju, 1875 u tbierket minn Mons. Isqof Scicluna. Bil-knisja qed tinbena, fit-2 ta' Diċembru 1881 l-Isqof Scicluna ħatar lil Dun Fortunat viċi-parroku, waqt li għolla lil din il-knisja għall-ġieħ-ta'-Parroċċa awtonoma. Dam fil-kariga ta' viċi-parroku sat-13 ta' Mejju 1884, meta l-għada ħa l- pusses- tal-parroċċa bħala l-ewwel Kappillan. Il-ħidma tiegħu ma waqfitx, għax barra li kien jieħu ħsieb l-erwieħ fdati f'idejh, kien jara kif jagħmel biex jimla l- knisja b'dak li hu meħtieġ. Hekk li meta l- katidral ta' l-Imdina fl-1888 żanżan arloġġ ġdid, Dun Fortunat talab lill-kapitlu biex jagħtuh l-arloġġ il-qadim maħdum minn Gian Anton Tanti biex ipoġġieh fil-knisja tal-Ħamrun. It-talba tiegħu ma. kinitx milqugħa, kif ma ġewx milqugħa talbiet ta' parroċċ oħra u l-arloġġ ingħata lill-knisja ta' l-Imsida. Dun Fortunat miet wara marda qasira qrib nofs il-lejl tas-Sibt, 26 ta' Ottubru, 1895. Il-funeral sar fit- 30 ta' Ottubru, fil-knisja li ħadem biex tinbena u ndifen hemm stess. F'Mejju 1899 kien deher avviż fil-Malta Tagħna li s-Sur Ċensu Sammut kien ser jibda joħroġ ktieb fuq il-ħajja ta' San Gejtanu Tiene, u li kien ser jinbiegħ fil-forma ta' faxxikli. Il-qliegħ minnu kien se jmur biex issir lapida sabiħa fuq il-qabar tal-Kappillan Dun Fortunat Valletta. Xi nies li xejn ma kienu jġibu lil Valletta, xerrdu x-xniegħa li din kienet ċajta għax fil-manifest li xxandar qabel biex iħabbar il- ħruġ ta' dan il-ktieb, kien hemm miktub li l-lapida issir biss jekk ikun hemm qliegħ xieraq. U li jekk il-qliegħ kien ser ikun żgħir dan kien ser jibqa' għand l-awtur u l-lapida ma ssir xejn. B'rispett lejn Dun Fortunat u biex ismu ma jintesiex, fl-1949 issemmiet triq għalih, in-naħa tal- Parroċċa tal-Kunċizzjoni fil-Ħamrun. : J. Calleja, Ordinazzjonijiet Saċerdotali 1800-2000 W. L. Zammit, B'Kara fis-seklu XIX, Edizzjoni Kunsill Lokali B'Kara, 1995 Malta, 31.10.1895 J. Calleja, L-Imsida l-bieraħ u Ilum Vol.1